Kriteriji za održavanje internetske stranice Grada Osijeka
1. Obveze IZVRŠITELJA
IZVRŠITELJ je dužan, od dana sklapanja ovog Ugovora, za NARUČITELJA obavljati sljedeće poslove vezane za održavanje, izmjenu, naknadnu promjenu i ažuriranje web stranice grada Osijek ana adresi www.osijek.hr :
A. Redovito tehničko održavanje
Redovite radnje/nadogradnje kojima se osigurava ispravnost i sigurnost internetske stranice.
Osiguravanje ispravnosti i sigurnosti dinamičkih dijelova internetske stranice.
Redovito ažuriranje sustava, CMS-a, wordpress, dodataka i integracija radi uklanjanja sigurnosnih ranjivosti.
Aktivno praćenje sustava na prisutnost zlonamjernog softvera, pokušaja neovlaštenog pristupa i sigurnosnih prijetnji.
Prevencija, identifikacija i sanacija sigurnosnih incidenata.
B. Objavljivanje i izmjena sadržaja
Objavljivanje materijala primljenih od NARUČITELJA.
Izmjena podataka na internetskoj stranici radi njihove točnosti, gramatičke i sintaktičke ispravnosti.
Dopunjavanje internetske stranice aktualnim podacima i relevantnim sadržajima.
Dopunjavanje internetske stranice slikama i multimedijskim sadržajem Grada Osijeka.
Izrada pomoćnih grafičkih elemenata na stranici prema potrebama NARUČITELJA.
C. Podrška multimedijskim sadržajima i događanjima
Internetska podrška za on-line prijenos sjednica Grada i Gradskog vijeća.
Podrška za prijenos drugih važnih gradskih događanja putem live streaminga, po potrebi.
D. Funkcionalna i tehnološka nadogradnja
Isporuka novih verzija softvera nastalih uslijed tehničko-tehnoloških unapređenja.
Prilagodba programskog rješenja temeljem razvojnih tehnoloških promjena u informatičkom sustavu NARUČITELJA.
Implementacija novih funkcionalnosti i modula u dogovoru s NARUČITELJEM.
Podrška kod integracija s vanjskim sustavima i servisima (npr. e-Građani, Open Data, GIS sustavi).
E. SEO, pristupačnost i UX
Optimizacija internetske stranice za tražilice (SEO) sukladno aktualnim standardima.
Osiguravanje usklađenosti web stranice s pravilima WCAG 2.1 AA za pristupačnost osoba s invaliditetom.
Kontinuirano praćenje brzine učitavanja stranice te optimizacija performansi.
Redovita provjera funkcionalnosti web obrasca, izbornika, pretrage i interaktivnih elemenata.
F. Praćenje i izvještavanje
Mjesečno izvještavanje NARUČITELJA o statistici posjećenosti web stranice, uključujući izvore posjeta, najposjećenije sadržaje i trendove.
Mjesečno izvještavanje o izvršenim poslovima iz prethodnih stavki.
2. Autorska prava
IZVRŠITELJ se obvezuje da neće polagati nikakva autorska prava na dorađeni i izmijenjeni kod internetske stranice Grada te da će cjelokupni izmijenjeni kod staviti na raspolaganje NARUČITELJU.
3. Način dostave materijala
NARUČITELJ je podatke za poslove održavanja, izmjena, naknadnih promjena i ažuriranja dužan slati na e-mail adresu web@osijek.hr.
4. Vrijeme odaziva
Na hitne zahtjeve za intervenciju IZVRŠITELJ se obvezuje odazvati unutar 2 sata. Za ostale zahtjeve rok odaziva je jedan radni dan, a u slučaju potpune nedostupnosti stranice — odmah. Vrijeme odaziva uključuje vikende, državne blagdane i neradne dane, bez dodatnih troškova za NARUČITELJA.
5. Dodatne usluge
Dodatni poslovi vezani uz redizajn stranice, promjene u funkcionalnosti izbornika i dodavanje novih funkcionalnosti dogovaraju se posebno i naplaćuju prema priloženom cjeniku. (sigurnosne nadogradnje web stranice nisu predmet dodatnih troškova već su uključeni u cijenu održavanja)
6. Trajanje ugovora/narudžbenice
Ugovor/narudžbenica se sklapa/izdaje  na određeno razdoblje od 2 godine, uz mjesečno plaćanje usluga održavanja.
Pružatelj usluge je dužan u roku od 10 (deset) dana od dana primitka narudžbenice, Naručitelju predati jamstvo za uredno izvršenje u obliku bjanko zadužnice naznačene na iznos koji pokriva 10 % (deset posto) od vrijednosti narudžbenice bez PDV-a.
Naručitelj je ovlašten iz jamstva naplatiti sve štete nastale neurednim izvršenjem ugovorenih obveza od strane Pružatelja usluge.
7. Raskid ugovora/narudžbenice
U slučaju neizvršavanja obveza ili drugih opravdanih razloga, NARUČITELJ zadržava pravo raskida ugovora/narudžbenice u bilo kojem trenutku, uz obavezu da o tome obavijesti IZVRŠITELJA najmanje 30 dana ranije.
8. Elektronički računi
IZVRŠITELJ je obavezan izdati, a NARUČITELJ izvršiti plaćanje isključivo elektroničkih računa i pratećih isprava izdanih sukladno europskoj normi, u zakonski propisanom strukturiranom formatu, sukladno Zakonu o elektroničkom izdavanju računa u javnoj nabavi (NN 94/18).
DODATAK: Preporučeni tehnički standardi
1. Sigurnosni standardi
• SSL/TLS enkripcija za sve komunikacijske kanale
• Redoviti sigurnosni testovi (penetracijski testovi i vulnerability scanning)
• Primjena OWASP Top 10 sigurnosnih smjernica
• Implementacija 2FA za administratorske račune
2. SEO standardi
• Struktura naslova prema hijerarhiji (H1, H2, H3)
• Optimizacija meta opisa i alt tagova
• Mobilna prilagodljivost (mobile-first)
• Korištenje schema.org oznaka za bolje indeksiranje
3. Pristupačnost
• Usklađenost sa standardom WCAG 2.1 AA
• Alternativni tekst za sve slike
• Dovoljni kontrast između teksta i pozadine
• Podrška za čitače ekrana
4. Performanse
• Veličina stranice manja od 2 MB po stranici
• Vrijeme učitavanja početne stranice < 3 sekunde
• Korištenje CDN-a za statičke resurse
• Lazy-loading za slike i multimediju

